**Fiinţa umanǎ**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fiinţa umană, tatonând absolutul,

Orbecăie-n sine, mereu cǎutând

S-atingă, de poate, cerul, pututul,

Trecând chiar sublimul la cele de rând.

Că-i bine, că-i rău, angelic, satanic,

Nu ştie, nu-i pasă încotro se îndreaptă,

Se simte-n concret ca vestitul Titanic,

Sfidând adâncimea care-l aşteaptă.

Necuprinsul din ea este atât de imens

Cǎ sapǎ în piatrǎ, osteneşte-n bǎltǎu

Sperând în soluţii încărcate de sens

Departe de iele, departe hǎu.

Febrilǎ, tenace, scormoneşte-n cǎmǎri,

În stările ei grave, mereu concurente,

Evitând elegant monstruoase-amputări

Întrebărilor grele rǎtǎcite-n amprente.

Cât de mult ar dori adânc sǎ pătrundă

Misterul trǎirii ce-i stǎ-n conştiinţă,

Ascuns în cotloane, în lumea imundǎ,

În vizibilul dur, în fals, în neputinţă.